**projektas**

**reg. Nr. T-233**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VIEŠŲJŲ SVEIKATOS PRIEŽIŪROS ĮSTAIGŲ METINIŲ FINANSINIŲ ATASKAITŲ RINKINIŲ AUDITO**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi (neteko galios nuo 2019-01-01), Lietuvos Respublikos viešųjų įstaigų įstatymo 10 straipsnio 1 dalies 14 punktu, 8 dalimi, 11 straipsnio 2 dalimi, atsižvelgdama į viešosios įstaigos Pasvalio ligoninės 2019 m. spalio 25 d. raštą Nr. R3-543 „Dėl audito įmonės tvirtinimo“ ir į viešosios įstaigos Pasvalio pirminės asmens sveikatos priežiūros centro 2019 m. lapkričio 4 d. raštą Nr. R3-316 „Dėl audito paslaugų“, Pasvalio rajono savivaldybės taryba nusprendžia:

1. Atlikti:

1.1. viešosios įstaigos Pasvalio ligoninės 2019 ir 2020 metų metinių finansinių ataskaitų rinkinių auditą;

1.2. viešosios įstaigos Pasvalio pirminės asmens sveikatos priežiūros centro 2019 ir 2020 metų metinių finansinių ataskaitų rinkinių auditą.

2. Nustatyti, kad:

2.1. viešosios įstaigos Pasvalio ligoninės 2019 ir 2020 metų metinių finansinių ataskaitų rinkinių auditą atliks UAB „Audito nauda“. Atlyginimas už vienerių metų auditą – 2 178,00 Eur (su PVM) mokamas iš VšĮ Pasvalio ligoninės lėšų;

2.2. viešosios įstaigos Pasvalio pirminės asmens sveikatos priežiūros centro 2019 ir 2020 metų metinių finansinių ataskaitų rinkinių auditą atliks UAB „Audito nauda“. Atlyginimas už vienerių metų auditą – 1 996,50 Eur (su PVM) mokamas iš VšĮ Pasvalio pirminės asmens sveikatos priežiūros centro lėšų.

 3. Įgalioti:

3.1. viešosios įstaigos Pasvalio ligoninės vyriausiąjį gydytoją Rolandą Rastauską pasirašyti sutartį su UAB „Audito nauda“.

3.2. viešosios įstaigos Pasvalio pirminės asmens sveikatos priežiūros centro vyriausiąjį gydytoją Vilių Povilionį pasirašyti sutartį su UAB „Audito nauda“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2019-11-06 tel. (8 451) 54 114

Suderinta DVS Nr. RTS-249

**Pasvalio rajono savivaldybės tarybai**

**AIŠKINAMASIS RAŠTAS**

**DĖL VIEŠŲJŲ ĮSTAIGŲ METINIŲ FINANSINIŲ ATASKAITŲ RINKINIŲ AUDITO**

2019 m. lapkričio 6 d.

Pasvalys

**1. Problemos esmė.**

Vadovaujantis Viešųjų įstaigų įstatyme numatyta, kad viešosios įstaigos auditas atliekamas, kai visuotinis dalininkų susirinkimas priima sprendimą atlikti auditą ir išrenka audito įmonę.

VšĮ Pasvalio ligoninės finansinių ataskaitų rinkinio auditui atlikti audito įmonę apklausos būdu rinko VšĮ Pasvalio ligoninė. Buvo gauti 3 pasiūlymai auditui atlikti (už vienerių metų auditą):

1. UAB „Audito nauda“ – 2 178,00 Eur.
2. UAB „Gaudera“ – 2 904,00 Eur.
3. UAB „Audito tikslas“ – 3 025,00 Eur.

Siūlome VšĮ Pasvalio ligoninės audito įmone išrinkti UAB „Audito nauda“ atliksiančią vienerių metų finansinių ataskaitų rinkinio auditą už mažiausią kainą – 2 178,00 Eur (su PVM).

VšĮ Pasvalio pirminės asmens sveikatos priežiūros centro finansinių ataskaitų rinkinio auditui atlikti audito įmonę apklausos būdu rinko VšĮ Pasvalio pirminės asmens sveikatos priežiūros centras. Kvietimą teikti pasiūlymus priėmė keturios įmonės, pasiūlymus auditui atlikti pateikė dvi įmonės (už vienerių metų auditą):

1. UAB „Audito tikslas“ – 2 904,00 Eur.
2. UAB „Audito nauda“ – 1 996,50 Eur.

Siūlome VšĮ Pasvalio pirminės asmens sveikatos priežiūros centro audito įmone išrinkti UAB „Audito nauda“ atliksiančią vienerių metų finansinių ataskaitų rinkinio auditą už mažiausią kainą – 1 996,50 Eur (su PVM).

Išrenkant šių įstaigų auditorius 2 metams, jie finansinę apskaitą galės tikrinti ir metų eigoje, teikti konsultacijas.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Atlyginimas audito įmonėms būtų mokamas iš viešųjų įstaigų lėšų.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyriaus.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė